ming030890/wiki-yue-high-quality huggingface dataset:
中國南瓜

中國南瓜，南瓜一類，南瓜屬品種，原本叫南瓜。同其他南瓜屬品種一樣，都出自美洲，傳到世界各地。比起印度南瓜同美洲南瓜，品種耐熱、耐濕，無咁易病，少啲蟲害，尤其防南瓜藤透翅蛾。
實情舊時唐人講南瓜，都指呢隻品種。南瓜明顯講南方來，亦叫金瓜，指佢肉色金黄，亦叫番瓜，講佢外國來等等。為咗分辨其他南瓜屬品種，因而叫中國南瓜。另外喺日本叫日本南瓜。品種原產中美洲或者南美洲北部，世界各地都有種，亦非中國日本獨有。
南瓜屬喺人類來美洲之前、已經喺處。而佢品種分類，一直都有爭議。品種之間並非遺傳基因完全分離，大家可以雜交。因而得出，比起蜜瓜屬同西瓜屬，分化得更近期。
商業上，南瓜批都由中國南瓜整出來。
大明李時珍本草綱目有講南瓜。
「
南瓜種出南番、轉入閩浙、今燕京諸處亦有之矣。三月下種、宜沙沃地、四月生苗、引蔓甚繁、一蔓可延十餘丈、節節有根、近地即著。其莖中空、其葉如蜀葵而大如荷葉、八九月開黃花、如西瓜花。結瓜正圓、大如西瓜、皮上有稜如甜瓜。一本可結數十顆、其色或綠或黃或紅、經霜收置暖處、可留置春。其子如冬瓜子、其肉濃色黃、不可生食、惟去皮瓢瀹食、味如山藥。同豬肉主食更良、亦可蜜煎。
」
牛油南瓜都歸入中國南瓜一類。
中國劍

中國劍係古代中國常用嘅武器，早喺春秋時代開始有文獻記載，早期嘅劍用青銅整，到西漢逐漸畀鐵取代。
中國功夫

中國功夫，又叫中國武術，簡稱國術，係中國打功夫嘅方式，有好悠久嘅歷史文化背景，發展出唔同嘅流派。
中國古典詩詞

中國古典詩詞（粵拼：zung1 gwok3 gu2 din2 si1 ci4）係指寫嚟預咗畀人用某啲漢語誦讀嘅韻文，通常用文言文寫。
上帝嘅王國

上帝嘅王國（粵拼：soeng6 dai3 ge3 wong4 gwok3，希臘文：Βασιλεία τοῦ Θεοῦ ），係基督教術語，指上帝掌權嘅領域（國度），喺《聖經》唔同經卷都有記載。
上帝古廟

上帝古廟遺址喺香港九龍太子道聖德肋撒醫院新翼同舊翼之間，夾住一座毫不顯眼嘅細小公園，叫做「露明道公園」。公園度保存有一座石門遺蹟。門額刻有「上帝古廟」四個字，門聯寫住「真義著千秋，煌煌氣象；武功超萬古，赫赫聲靈。」公園裏面重有一座紀念碑，上面刻有國學大師饒宗頤教授撰寫嘅《九龍古瑾圍上帝古廟遺址闢建公園記》。
上帝

上帝（粵拼：soeng6 dai3），又有叫最高存在體（英文：supreme being），係至高神，只有一位，但有冇其他神，就視乎宗敎或信仰而定。猶太敎、基督新敎、天主敎、回敎，就無其他神，而羅馬、希臘、殷商、印度敎有主宰上帝。
上帝按唔同宗敎，有唔見同能力。有啲睇成世上主宰，監視世上一切。有啲係創造萬物。無所不知，無所不能，無所不在，至善至聖，自有永有，都係上帝一啲特質。

字義
上帝出自殷商，帝係就天，殷商搭柴，火燒升煙，向天請示，就係帝。後尾帝祭寫成禘。所以帝係天嘅代字。上帝、天、上天、上蒼、天主、天帝等，都係同一意思。
有啲人會用神字表示，不過神喺唐字入便，無至高無上之意。神字出自殷商拜祖先。
英文上帝寫做 God，當中個 G 字要大階，否則就唔係指緊上帝而係指緊非上帝嘅神祇。
上帝係咪存在

上帝係咪存在顧名思義係指「上帝係咪存在」嘅相關討論。
上形洋介

上形洋介（1992年9月25號—）係日本足球員，司職前鋒，效力栃木SC。
中華書局

中華書局係中國一間出版社同書局，1912年1月1號響上海創辦。1949年兩岸分治之後，中華書局主要分做三個分支，總部分別喺臺灣、香港同埋中國大陸。
維基同享有多媒體嘅嘢：中華書局
中華民國國務院

中華民國國務院，係中華民國係辛亥革命時期同北洋政府時期嘅最高行政機關，以國務總理做政府首腦。到咗國民政府時期俾行政院取代。
1912年4月20號，開始設立國務院。1915年（民國四年）5月1號，大總統袁世凱為咗集中權力，改《中華民國約法》，廢除國務院，設政事堂，廢除國務總理，設國務卿。政事堂附屬總統府，唔再係獨立嘅行政權力機關。1917年5月8號，恢復國務院建制。第二次直奉戰爭之後，原總理段祺瑞喺1925年（民國十四年）11月24號做臨時執政，集大總統、國務總理權力於一身，廢國務院同總理，1925年12月26號再恢復。張作霖喺1928年（民國十七年）6月18號建立中華民國軍政府，自己做安國海陸軍大元帥，都有設置國務院同總理。
歷屆國務院都以秘書廳為辦事機構，秘書廳設秘書長，下面分若干課。國務院管轄各部：南京臨時政府有陸軍、海軍、司法、外交、財政、內務、教育、實業、交通九個部門。遷都北京之後，國務院設外交、內務、財政、陸軍、海軍、司法、教育、農林、工商、交通十個部門，後嚟撤銷農林部、工商部，設農商部。中華民國軍政府嗰陣，設外交、軍事、內務、財政、司法、教育、實業、農工、交通九個部門。
中華民國中央銀行

中華民國中央銀行係中華民國嘅中央銀行，隸屬行政院，1924年創立，初頭總部喺廣州，北伐成功後搬到上海，不過隨住國共內戰失利，最後將總部搬到臺北市。中華民國中央銀行本嚟有發行法定貨幣國幣嘅職能，遷臺後無再發行貨幣，而係委託臺灣銀行發行臺灣地區通用嘅新臺幣，到2000年後先至由中央銀行發行。
中華民國中央選舉委員會

中央選舉委員會（簡稱中選會）係主管中華民國全國選舉行政事務嘅中央二級行政機關，法制上係受上級行政院監督嘅獨立機關。現任主委係前雲林縣縣長李進勇。
過去嘅地方選舉委員會組織架構有臺北市選委會、高雄市選委會、臺灣省選委會、福建省選委會同埋各縣市選委會；而家地方選舉委員會有6個直轄市選委會同16個縣市選委會，各地方選委會主委通常由各地方直轄市長、縣市長、副直轄市長、副縣市長、直轄市秘書長或縣市秘書長兼任；例如臺北市由副市長兼任臺北市選委會主任委員，臺南市由秘書長兼任臺南市選委會主任委員，花蓮縣由縣長兼任花蓮縣選委會主任委員。
中山仁斗

中山仁斗（1992年2月6號—）係日本足球員，司職前鋒，效力山形山神。
中尾隆聖

中尾隆聖 ，係日本嘅一個男配音員。

配音作品一覽
呢個表唔完整，歡迎加料。
中山一立交

中山一立交係中國廣州嘅一座5層立交橋，連住東風東路、中山一路、廣州大道中、黃埔大道西同埋內環路五條主幹道。
中尾衣里

中尾衣里（1980年5月15號—）係日本嘅一個女配音員。
人蔘

人蔘（粵拼：jan4 sam1；學名：Panax），又寫做人參，係五加科下面嘅一個屬，亦係長年生草本植物，而家喺東亞同美國可以搵到。佢同貂皮、鹿茸角一齊，係中國嘅「東北三寶」。

樣規律
根似人形，梗高大概40～50cm，葉係輪生掌狀複葉品種。花係傘形花序、黃綠色單個頂生品種，但好細粒；一般喺夏初開花。果係扁嘅圓形，漿果品種，好似粒豆咁細。入面有兩粒籽。

藥用
人蔘喺華人界習慣用根做藥
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
人蔘係常見嘅藥材同保健食品。喺中藥學，有大補元氣嘅功效。主治久病虛脫、大出血同大嘔大疴啲高危病，重有健脾益肺、安神增智嘅功效。喺華人界，習慣用佢嘅根做藥。另外，佢嘅根、梗、葉同花都有明顯抗缺氧同抗疲勞嘅功效，尤其花嘅滋補強身作用重犀利過佢嘅根。
人蛇

人蛇，又叫偷渡者、非法入境者，係指用犯法嘅手段跨過邊界入境定居嘅外地人，可能會引起好多社會問題，譬如同本地人爭工作機會同社會福利。

出處
人蛇呢個叫法係出自香港。因為當年大陸人會好似蛇咁屈身喺魚船或者貨船既甲板下面，偷渡到香港，所以香港人就將偷渡客統稱做人蛇，而組織偷渡活動既人就叫做蛇頭。

危險
偷渡係一個高度危險既非法活動，早年珠江口經常發現偷渡者浮屍，以近年最受國際注目既係英國既艾塞克斯郡（Essex），警察發現一架貨櫃裏面有39條死屍，涉事既人蛇集團係嚟自越南。

近年
根據香港東方日報，2023年前半年，美國海關及邊防局（Customs and Border Protection，CBP）喺美墨邊境總共拘捕咗6500既偷渡既中國人蛇，創咗歷史新高。而根據親共既HK01，喺2019年12月，CBP發現11個中國人蛇喺美墨邊境，匿埋喺洗衣機既木箱裏面屈蛇去美國。
人血饅頭

人血饅頭係一個網絡用語，近年較多出現喺政治討論入面，意指有人借其他人去上位獲利，但代價就由對方承擔，因而對對方有所批評。

典故
「人血饅頭」呢個詞起源自魯迅一篇叫《藥》嘅小說，小說入面無知迷信嘅民眾用革命者嘅血整「人血饅頭」去醫肺癆。

台灣
民進黨：2019年，台灣民進黨籍總統蔡英文當時民調低迷，可能連任失敗，但當時香港爆發反送中運動，蔡英文喺競選期間標榜自己同香港人同行，結果民調回升。12月嘅時候，當時香港浸會大學學生會會長方仲賢就批評民進黨只想用香港人嘅鮮血來換取選票，食香港人嘅人血饅頭，結果被親綠營嘅台灣人要求道歉。之後蔡英文順利連任，但之後就甚少繼續支持香港人嘅言論同措施，甚至不停以國安理由收緊港入留台入籍，部分人甚至發表一啲有爭議涉港言論，亦比一啲香港人批評係食緊人血饅頭。

香港
曾子晴：喺香港反送中運動期間，有香港設計師設計咗一款印有「我係香港人」字眼嘅T恤，以成本價50元供同路人訂購，但曾子晴其後被發現，抬高價格以100元轉手出售。曾更被踢爆本身立場親建制，但就扮本土派賣T恤，食兩家茶禮，俾網民批評「吃人血饅頭」。設計師表示佢「亳不知情」，又指曾子晴本身以50元成本價向她購買Tee恤，怒轟對方牟取私利。
人脧

顧名思義，人脧即係人條脧，係個只得男性有嘅器官，乃男性生殖系統同埋泌尿系統嘅一部份，繁殖同屙尿都靠佢。

解剖
特寫圖之中凸出來，條狀嘅係人脧，包狀嘅叫膥袋
每個男人都有條脧，喺軀幹下面正中央凸出。一條人脧分為根、主體同埋上皮三部分；脧根（中文：陰莖根）藏喺軀幹裏面，脧體（英文：Body of penis）即係由身體凸出嗰條，包含住連貫嘅海綿體（中文：陰莖海綿體）同尿道等條狀軟組織，而上皮部分就係包住條脧主體嘅皮膚，當中喺最前面𢫏住龜頭嗰截叫包皮。

屙尿
男人用條脧屙尿
内文：屙尿
男人條脧係泌尿系統嘅一部份，用來屙尿。

生殖
内文：生殖
由青春期開始，男人條脧會有能力扯旗然後射精入女人個閪度，令女人大肚。

名稱
「脧」嘅現代學名係陰莖，古粵語可能作「㞗」）。個「脧」字以前係童語，帶稚氣，冇冒犯，只用於細孥嘅——時而只計陰莖，時而包括全副性器官。而家作單字用時，齋指陰莖，大人之間傾談時都用到，唔指明所述成熟與否，語氣略為幽默同粗鄙。現時，疊字「脧脧」喺上述兩類情境，都會用到。

粵話
㞗、𡳞：指成熟嘅陰莖／整個男陰。
𨳍：指成熟嘅陰莖／膥袋／整個男陰。
脧脧、賓周、㞗脧：指未成熟嘅陰莖／整個男陰。逐漸多咗人唔理發育狀態噉樣用第一、二個詞，第三個詞已經唔多人會講。
條、碌：條嘢同埋碌嘢都準確噉表示到「陰莖」嘅意思。以上三行所舉嘅任一字詞，必須配上「條」、「碌」或者類似量詞，先至會消除到歧義。
茨菰蔕（粵拼：ci4 gu1 ding6*3；俗寫：慈菇椗）：比喻男嬰陰莖／整個男嬰，量詞為「粒」或者「個」。

官話白話文
玉莖、𣬠𣬶（俗寫：雞巴）：準確代表「陰莖」。
粵語人口唔用嘅新詞同多義詞無數，在此不贅。
人見絹枝

人見絹枝（ひとみ きぬえ，1907年1月1號—1931年8月2號）係日本田徑運動員，係日本首位攞到奧林匹克運動會獎牌嘅女子選手，曾經係100公尺、200公尺同埋跳遠嘅世界紀錄保持者。
人腦

人腦（粵拼：jan4 nou5 | 英文：human brain）係指人類嘅腦。人腦淨係塊大腦皮層（最外面嗰浸）就已經有成 150 至 330 億粒互相連繫嘅神經細胞，無論神經細胞數量定神經細胞之間嘅連繫緊密度都係地球動物之冠－相比之下，例如貓成個腦加埋都係得嗰 7 億幾粒神經細胞；人腦嘅高複雜度令人能夠做高階嘅思考等嘅認知功能，具有地球動物當中最高嘅智能。

基礎
内文：腦
神經組織係由神經細胞（neuron）同神經膠質細胞（glial）組成嘅組織。膠質細胞主要負責做一啲支援性嘅功能，好似係結構上嘅支撐同代謝呀噉，而神經細胞就主要負責做最緊要嗰樣功能－傳訊號。神經細胞有一種與眾不同嘅特徵：一粒神經細胞喺受到某啲特定嘅電或者化學物刺激到嗰陣，（通常）會透過佢條軸突（axon；由細胞體伸出嚟嘅一條長型結構）以電同化學物嚟傳新嘅訊號，而軸突好多時會成大紮噉形成神經線，所以如果有一大柞神經細胞互相連埋一齊，組成一個生物神經網絡嘅話，佢哋就可以用嚟傳播一啲好複雜嘅資訊。
舉個例說明，而家有個人感覺到佢隻食指俾針拮到，跟住佢即刻縮手。喺呢個過程入面，佢個神經系統嘅內部發生咗以下嘅事：佢隻手塊皮膚上面嗰啲會對力起反應嘅感覺神經細胞對支針施落隻手度嘅力有反應，於是乎通過佢哋啲軸突射訊號出去，呢啲訊號會沿脊椎上腦，並且由啲聯合神經細胞處理吓；個腦話咁快自動決定應該做「縮手」呢個動作嚟保護隻手，於是又射返一啲訊號出嚟，指揮個身體做呢個動作；呢啲訊號沿脊椎落返去隻手臂嗰啲運動神經細胞嗰度，啲運動神經細胞令隻手臂嗰幾嚿肌肉郁，做出「縮手」嘅動作。
染咗色嘅大家鼠腦組織（左）；神經細胞嘅抽象圖解，中間紅色一大嚿嘅係細胞體（右）。
神經細胞之間接觸嘅空間叫突觸（synapse）：突觸係成個腦嘅功能嘅關鍵，突觸終端連住下一粒神經細胞，令上一粒細胞可以向下一粒傳訊號；突觸決定咗神經細胞之間嘅資訊傳遞－有啲突觸會對下粒神經細胞起刺激性嘅作用，又有啲會壓抑下粒神經細胞嘅活動，令個腦嘅活動模式變得更加多樣化；除此之外，突觸仲曉根據經驗而改變佢哋自己嘅功能，令到隻動物能夠學同記新嘅資訊。連一隻果蠅嘅腦都會有成幾百萬個突觸，而據某啲估計，一個成年嘅人腦可以有成 1,000 億個突觸咁多。

腦嘅各部份
人腦邊緣系統各部份嘅抽象化圖解；邊緣系統外面嗰浸粉紅色嘅組織（由灰質同白質組成）係人嘅大腦皮層。
人腦同第啲脊椎動物嘅腦一樣，會有以下呢啲部份：
延髓（medulla）係腦幹最下面嗰橛，有好多細粒嘅神經細胞核，幫手做一大柞感知同埋唔自主嘅運動功能，好似係控制嘔、心跳同消化過程呀噉。
腦橋（pons）喺正個延髓嘅上面。佢入面有好多神經細胞核，幫手控制一啲自主但簡單嘅行為，好似係瞓覺、流汗、膀胱嘅功能、眼嘅郁動、吞嘢同埋表情等等。
邊緣系統（limbic system）：
下丘腦（hypothalamus）係前腦嘅根基，雖然好細粒，但就極之複雜，有大量嘅細粒神經細胞，而且粒粒都有獨特嘅連結同神經化學。下丘腦有幫手做唔自主或者半自主嘅行為，好似係瞓覺當中嘅某啲部份、飲飲食食同埋某一啲荷爾蒙嘅分泌等等。
杏仁核（amygdala）專門負責處埋外界刺激同情緒之間嘅關係：杏仁核會接收有關自身情緒嘅訊號，搵出外界刺激同自身情緒之間嘅啦掕，靠噉幫隻動物學識邊啲刺激對自己有利同邊啲對自己有害。舉個例說明，家吓有某一個刺激硬係會喺隻動物覺得驚嗰陣出現，而會令隻動物驚通常表示一樣嘢有害，於是乎粒杏仁核就會幫手，令隻動物下次識得避開嗰個令佢驚嘅刺激。
海馬體（hippocampus）位於下丘腦嘅兩邊，形狀成隻海馬噉嘅樣，係一個得哺乳類先有嘅結構，海馬體喺功能上好多樣化，由焦慮等嘅情緒以至空間記憶（指記住有關周圍環境同空間方向相關嘅資訊嘅記憶功能）佢都有份管。
嗅球（olfactory bulb）喺多數嘅哺乳類當中都處於個腦最前嗰個位，顧名思義，專門管一啲同嗅覺有關嘅資訊，會向外套層（睇下面）管嗅覺嗰忽射訊號。人同其他靈長目嘅嗅球異常咁細嚿－反映咗靈長目係靠視覺多過靠嗅覺嚟去了解佢哋周圍嘅世界嘅。
丘腦（thalamus）有一大柞神經細胞，而且佢哋功能上好多元化：有啲幫手傳資訊去大腦嗰度或者由大腦收資訊，而其他嘅又有同動機有關。
基底核（basal ganglia）係一列位於丘腦對上，互相緊密連繫嘅構造，似乎主要負責做動作選擇嘅功能：佢哋會向個腦所有識令到身體郁嘅腦區射壓抑性嘅訊號，等佢哋郁唔到，而個基底核淨係喺某啲情況之下會停止對某啲結構做呢樣壓抑性嘅行為，等嗰個結構有得令到個身體郁－於是基底核就可以管個身體嘅郁動。強化同懲罰會令基底核內部嘅連繫改變，並且引致隻動物嘅行為有所改變。
小腦（cerebellum）幫手調制個腦其他系統嘅輸出－無論係運動性定係思考性嘅輸出，都會由小腦調制吓，令呢啲輸出更加精確。研究發現，如果做手術將個小腦攞走，隻動物仲會識做佢做開嘅嘢，但佢啲動作會變到好笨拙同猶豫。小腦呢種調制功能唔係天生嘅，而係有得學嘅：例如一個人學踩單車嗰陣，佢個小腦入面啲神經細胞會發生改變（神經可塑性），令到佢踩單車嗰陣嘅動作更加準確，於是乎佢踩起單車上嚟就愈踩愈就手。小腦另一樣值得留意嘅嘢係，人類小腦嘅容量只係成個腦嘅 10%，但成個人腦有成一半嘅神經細胞都係喺小腦入面嘅。
上丘（optic tectum）幫手令到個腦想做嘅動作方向上對住空間入面某個點－尤其係當個動作係一個對視覺刺激起嘅反應嗰陣。上丘會接收大量嘅視覺同第啲感官嘅資訊嚟控制眼珠嘅郁動同伸手攞嘢等嘅動作，例如係一隻貓頭鷹嘅上丘會接收視覺同聽覺資訊嚟知道自己周圍啲物件嘅位置，按呢啲資訊郁動。而喺一啲原始嘅魚類入面，上丘係成個腦最大嚿嗰橛。
外套層（pallium）係喺前腦個表面嘅一大浸灰質同白質，亦都係個腦最複雜、最新進化出嚟嘅結構。哺乳類嘅外套層叫大腦皮層（cerebral cortex），會做好多好緊要嘅功能，由處理感官資訊以至對目標嘅控制都有份，喺哺乳類當中，外套層進化到𢫏住嗮成個腦，做埋好多本嚟由個腦其他部份做嘅功能。喺好多哺乳類動物入面，大腦皮層表面會有好多隆起咗嘅腦回，令到塊皮層表面有好多深溝，加大咗塊皮層嘅表面積，等佢可以裝到更加多嘅神經細胞同膠質細胞－自然處理到更加多嘅資訊。可以睇埋腦葉（brain lobes）呢個大腦皮層分區方案。
人腦嘅立體模型；紅色嗰個部份就係腦樑。
腦樑（corpus callosum）係將左腦同右腦連埋一齊嘅一大柞軸突，呢個結構令到左腦同右腦能夠合作溝通。喺人當中，好多廿世紀嘅神經內科醫生都會為咗減輕發羊吊嘅病情而做手術切斷呢個結構，而喺呢種情況之下，個病人嘅左右腦會出現溝通困難－例如佢哋會能夠用口講嚟描述右手掂到嘅物件，但唔曉用口描述左手掂到嘅物件。
血腦屏障係保護個腦嘅一浸屏障：脊椎動物嘅腦由一浸腦膜（meninges）包住，令到個腦唔會直接掂到個頭殼；腦膜上面有一啲細嘅窿，俾血管通過並且將帶氧嘅血傳俾腦嘅組織用，呢啲血管嘅壁嘅細胞之間封得好冚，形成咗血腦屏障，呢個屏障會阻擋好多毒素同病原體，等佢哋冇得傷害個腦。同時，血腦屏障有陣時又會阻住某啲藥或者抗體通過，搞到喺醫治腦病嗰陣，啲藥劑師好多時要大費周章先至可以令到啲藥生效。
X-bar

X-bar 係由著名語言學家杭士基响 1970 年提出嘅一套諗法，主張無論係咩語言，一切嘅短語喺人腦入面都具有同樣嘅核心組織。
簡化啲講，即係話好似分析樹嗰種「將句子拆做一截截短語」噉嘅做法，可以用喺任何語言身上。
W同Z玻色子

W同Z玻色子係負責喺兩個夸克之間傳遞弱作用力嘅基本粒子，屬規範玻色子嘅一種。佢嘅自旋係1，有3個種類，包括2種W玻色子同1種Z玻色子。
X

X（細階：x）係喺拉丁字母之中排第24嘅字母，形似交叉，撈入廣東話時讀粵拼：ik1 si4。

音
呢節未有人寫，歡迎編撰。 請幫加返相關資訊。
X-Plane

《X-Plane》係美國Laminar研究室開發嘅一款飛行模擬器，原本係為蘋果麥堅托X操作系統開發嘅，但係宜家已經有埋微軟視窗版本同埋Linux版本。
《X-Plane》唔單止有各種各樣嘅歐美軍用同民用飛機，以及從世界各地取材嘅場景，重附帶有免費嘅設計程式，等用戶可以設計自己心目中嘅飛行器或者場景。另外，為咗切合唔同用家嘅需求，X-Plane重有三種版本：移動裝置版本、座機版本同專業飛行訓練版本——由Laminar為用家度身訂造，並且得到美國聯邦航空局認可嘅全機艙模擬器。

譯名
《X-Plane》目前無正式嘅中文譯名，但係就有一個中文社區 X-Plane.cn。

核心
《X-Plane》同其他飛行模擬器最大嘅區別，就係採用咗「翼鋒元素理論」[暫譯]（英文：Blade Element Theory）。傳統嘅飛行模擬器通常係將現有飛行器已知嘅飛行數據（例如唔同環境裡面嘅昇力同埋阻力）儲存起身，到用家玩嘅時候再將需要用嘅數據調出來。伊種做法可以相當準確咁模擬出已知飛行器嘅表現，但係預測唔到未知飛行器嘅表現，因此對設計新飛行器一啲幫助都無。翼鋒元素理論嘅做法，就係將一架飛行器分拆成幾個部份，分別計算出每個部份嘅飛行數據然後再彙總。咁樣一來，設計師就可以通過電腦實時計算飛行數據，來盡可能準確咁模擬出一架未知飛行器喺真實世界裡面會點表現。應用咗翼鋒元素理論嘅X-Plane，可以模擬出相當複雜嘅飛行器（例如直升飛機、旋翼機、傾轉旋翼機、固定翼垂直起降飛機甚至火箭）嘅飛行表現。目前，喺座機版本上面已經模擬到出來嘅複雜飛行器包括：「興登堡」號齊柏連飛艇、美國太空穿梭機、鷂式戰機、V-22「魚鷹」傾轉旋翼機同埋「太空船1號」亞太空飛機等等。但係翼鋒元素理論都有一個缺點，就係要設計一架同現實中嘅飛機表現相似嘅飛機好困難，需要修改好多次，模擬飛機嘅表現先至會夠逼真。

擴展性
同《微軟模擬飛行》唔同嘅係，《X-Plane》附帶一個設計程式，並且鼓勵用家設計最啱自己心水嘅飛行器，因此網上有好多嘅《X-Plane》設計師群體。由於用X-Plane設計程式設計新飛行器相對簡單，修改過嘅模型又同真實世界入面嘅飛行器嘅表現好相似，因此唔少飛機公司都用《X-Plane》來協助設計，或者訓練飛行員。另外，用家重可以通過插件來修改操控界面同飛機外形，甚至建立新功能。其中一個比較出名嘅插件係XSquawkBox，一個畀用戶喺用《X-Plane》開飛機嘅時候，使用一個全球空管模擬器嘅插件。《X-Plane》亦都可以通過用戶數據報協議同其他應用程式互通，甚至共享數據。Scaled Composites喺設計「太空船1號」嘅時候，就曾經將《X-Plane》接入佢等自己嘅模擬器來收集數據，用來推測「太空船1號」嘅表現。
雖然《X-Plane》無自帶嘅場景設計程式，但係用家可以使用AC3D來修改場景。另外，用家亦都可以用任何處理到PNG圖像文件嘅程式來製作機身塗裝同埋其他設計。
X10

X10 係 IBM 喺 Thomas J. Watson 研究中心開發嘅一隻程式語言，係 DARPA 嘅高生產力計算系統 (HPCS) 計劃資助嘅高效、易用、可靠計算系統 (PERCS) 項目嘅一部分。
X86-64

x86-64，有時會簡稱為x64，係64位元微處理器嘅一種，亦係Intel x86架構嘅延伸產品。「x86-64」喺1999年由AMD設計，AMD首次公開64位元集以擴充畀IA-32，叫做x86-64（後來改名做「AMD64」）。為咗保持中立，唔偏袒任何廠商，外界多數用「x86-64」或「x64」去講呢種64位元架構。
蘋果同埋RPM套件管理員叫呢個64位架構做「x86-64」或者「x86_64」。甲骨文公司同埋Microsoft叫佢做「x64」。BSD家族同其他Linux發行版就用「amd64」，32位元版本叫做「i386」（或 i486/586/686），Arch Linux同埋佢嘅衍生發行版就叫佢做x86_64。

遊戲機
PlayStation 4 同埋 Xbox One 仲有佢哋嘅變體都用咗基於 Jaguar 架構嘅 AMD x86-64 CPU。硬件同埋遊戲係用 x86-64 代碼寫嘅；唔涉及舊版 x86 代碼。
佢哋嘅下一代 PlayStation 5 同埋 Xbox Series X 仲有 Series S 都分別用咗基於 Zen 2 架構嘅 AMD x86-64 CPU。
仙本那

仙本那（粵拼：sin1 bun2 na5，馬來話：Semporna）係馬來西亞沙巴斗湖省一個小鎮，仙本那喺馬來文入面有「完美」嘅意思。2013年馬來西亞軍警同蘇祿武裝人員喺仙本那嘅Simunul發生咗衝突。岸外嘅馬布島係沙巴州出名嘅旅遊景點之一[要更加好嘅來源]。

地理
去西巴丹島渡假酒店嘅碼頭
仙本那喺仙本那半島嘅尖端，喺達維爾灣附近，係遊客去水肺潛水或者浮潛西巴丹島嘅基地，呢個島喺仙本那城鎮東南大約36公里。

氣候
仙本那全年雨量充足，屬於熱帶雨林氣候。

人口
無國藉 Pala'u（巴瑤族）細路喺仙本那市區
仙本那大多數人口係巴瑤族，當中好多住喺城鎮郊區，水上嘅高腳屋村莊。幾千名巴瑤族（又叫做水上人或者 Pala'u）住喺仙本那附近嘅海度。佢哋係世界上少數嘅海上游牧民族之一，大部分時間都喺船上面生活，主要以嗰個地區嘅珊瑚礁為生。對於一啲巴瑤族人嚟講，佢哋嘅身體喺陸地上停留較長嘅時間係佢哋死咗之後被埋葬嘅時候。
仙本那嘅主要少數民族係卡達山人同唐人社群。仙本那大部分唐人係客家族群。

宗教
伊斯蘭教係仙本那最具代表性嘅宗教，當中85%人口係穆斯林，其次係佔12.45%嘅基督教，而信奉佛教人口佔1%[未記出處或冇根據]。

語言
沙巴馬來語歸融話係仙本那嘅通用語言。仙本那亦係馬來西亞唯一講查巴卡諾文社群所在地。仙本那講查巴卡諾文嘅人係逃避菲律賓摩洛衝突嘅難民（或者難民嘅後代）。好多呢啲難民係非法居留喺馬來西亞。

經濟
海洋產品以及旅遊業係當地嘅經濟支柱。珍珠養殖係海洋產業嘅主要收入來源。

旅遊
仙本那嘅彩船節 (Regatta Lepa festival)
安普朗（英文：Amplang）（Amplang）可以喺沙巴州東海岸搵到，主要喺仙本那同斗湖
仙本那以每年4月舉行嘅彩船節（Regatta Lepa Festival）傳統賽艇比賽而出名。仙本那亦係2000年舉行嘅生態挑戰：婆羅洲（Eco-Challenge: Borneo）終點線所在地。海岸外有一個海洋公園叫做敦沙卡蘭海洋公園（又叫仙本那群島公園）。佢喺2004年由沙巴公園信托局刊憲。
仙本那亦係進入世界出名島嶼潛水嘅門戶，例如西巴丹島、馬布島、卡帕萊島、馬達京島、Sibuan、Mantabuan、Siamil、邦邦島等。仙本那嘅遊客主要係陽光愛好者，希望尋求放鬆或者水上運動（例如水肺潛水或者浮潛）人士。

飲食
仙本那係一個近海小鎮，各種新鮮海鮮一應俱全，又平又好食。
仙巖園

仙巖園（日文：せんがんえん），別名磯庭園（いそていえん），喺日本鹿兒島縣鹿兒島市吉野町（日文：吉野 (鹿児島市)）古蹟同埋觀光點，佔地約莫5公頃，本身係薩摩藩主島津氏嘅別邸跡同埋庭園。

概要
萬治元年（1658年），由第19代當主島津光久造園，之後經過歷代當主嘅改建。佢嘅特徴係採用借景（日文：借景）技法，以櫻島為築山、鹿兒島灣為池嘅廣大庭園。島津齊彬時代將庭園嘅一部份愛唻起歐洲式製鐵所同埋造硝石嘅工廠，形成集成館事業（日文：集成館事業）嘅一部份。安政4年（1857年），園入面嘅石燈籠裝上瓦斯管線，成為日本最早用天然氣提供照明嘅路燈。昭和24年（1949年），隨住華族制度廢止，改由鹿兒島市管理。昭和32年（1957年）還返畀島津家，家下由島津興業（日文：島津興業）管理經營。昭和33年（1958年）被指定為國之名勝。
仙巖寺

仙巖寺係個喺韓國嘅世界遺產，登錄喺聯合國教科文組織嘅世界遺產名錄。
仙杜拉

仙杜拉（英文：Sandra Lang；1943年—），真名梁玉姬，綽號「鬼馬歌后」，佢係加拿大華人， 祖籍喺廣東省江門市新會區； 主要活躍喺六十至七十年代嘅香港女歌手，佢嘅飲歌《啼笑因緣》（顧嘉煇作、編曲，葉紹德作詞）唱到街知巷聞，被視為本地粵語流行曲分水嶺。

早年
仙杜拉真名梁玉姬，喺香港日治時期出世，爸爸係中國樂師梁午初，媽媽喺仙杜拉十歲嗰時因為乳癌走咗，而家姐係桃麗絲；佢早喺六十年代同阿美娜合組成《筷子姊妹花》，主要演唱嘅係歐西流行曲。後期組合拆夥，仙杜拉獨立發展。

成名之路
佢喺七十年代主唱家計會創作嘅廣告歌《兩個就夠曬數》同為無綫電視同名電視劇主題曲《啼笑姻緣》擔任幕後代唱，好評如潮，亦因為咁做咗藝人黃霑嘅契妹。佢不時喺全球各地表演獻唱，又改編過粵曲《鳳閣恩仇未了情》，揉合東方戲曲嘅詞曲同西方rock music、jazz同rap等音樂元素。正因佢唱腔輕鬆、大膽創新，所以有「鬼馬歌后」之稱。
1991年香港新城電台啟播，仙杜拉亦被邀請到新城金曲台做主持。

近年發展
仙杜拉而家移民咗去加拿大。佢亦都先後喺2012年、2015年及2016年參與顧嘉煇嘅演唱會做表演嘉賓。佢最近嘅演出係2023年嘅《情牽輝黃經典演唱會》。
仙居

仙居（粵拼：sin1 geoi1）係中國浙江台州一個縣，總面積1992平方公里，人口50萬。
仙樂飄飄

《仙樂飄飄》，係一部喺1995年上映嘅愛情音樂電影，講述年輕嘅音樂教師李靖雲喺體育老師林Sir幫助下，用歌舞編出一個美麗嘅童話。呢套戲由張之亮執導，陳慧琳同郭富城主演。主要外景拍攝場地喺聖士提反書院校舍。
同年，陳慧琳憑演唱電影主題曲《一切很美 只因有你》喺香港樂壇正式出道。不過當時呢首歌第一個派台，配合電影宣傳嘅版本其實唔係咁受歡迎，差唔多無人播，結果陳慧琳嘅唱片公司老闆黃柏高要佢錄第二個版本，過咗兩個禮拜派台後就大受歡迎，亦成為咗陳慧琳第一首四台冠軍歌作品，同時係商台當年嘅兩星期冠軍歌。

劇情介紹
李靖雲一面喺小學做兼職音樂教師，一面等待國際舞蹈團嘅甄選，希望成為該團嘅舞蹈員，以實現自己嘅夢想。學校報名參加校際音樂比賽，雲係呢次比賽嘅訓練員，面對一班鬼馬難馴嘅頑皮學生，令雲感到心灰，好彩有體育老師林Sir從旁相助，雲先逐漸適應，而林Sir亦對雲產生好感，並加以追求。 一對年青教師，加上一群可愛嘅小學生，用歌舞編出一個美麗嘅童話。
Zig

Zig係一個命令式、通用、靜態型別、編譯嘅系統程式語言。 用「強健性、最佳性以及可維護性」做核心理念。 佢支援編譯嗰陣嘅泛型同埋反射、交叉編譯仲有手動記憶體管理。目標為改進 C語言 ，同時參考咗 Rust 同其他語言。Zig 有好多低階程式設計嘅功能，例如緊緻結構（成員間冇填充嘅結構）、任意大小嘅整數以及多指針型別。
Zig 最初嘅編譯器係用 Zig 同埋 C++ 編寫而成，用 LLVM 13為後端 。呢個編譯器用咗 MIT許可證 授權。Zig 編譯器同埋 Clang 類似，可以編譯 C 同埋 C++（用「zig cc」同埋「zig c++」指令），都為唔同嘅平台提供咗標頭檔，包括 C標準函式庫 和 C++標準函式庫，因此 Zig 嘅 cc 同埋 c++ 子命令可以直接做交叉編譯器。
Zig 嘅開發由 Zig 軟件基金會（ZSF）資助，呢間資金會係一間非營利公司，由 Andrew Kelley 擔任總裁，亦都有請全職員工，同時接受捐款。
Zillions of Games

Zillions of Games 係一隻棋類遊戲合輯，當中有曉學識玩多種棋類遊戲嘅人工智能。
Zilia

Zilia係法國嘅一個市鎮，位置喺上歌斯嘉。
Znám 問題

數論入面，Znám 問題（英文：Znám's problem）係想問邊啲 k 個整數嘅組合符合呢個條件：每個整數都可以整除而且唔等於其他整數乘埋再加 1。Znám 問題係以斯洛伐克數學家 Štefan Znám 命名，佢喺1972年提出呢個問題，不過其實喺嗰段時間都有其他數學家諗緊類似嘅問題。其中一個相關嘅問題係，唔要求整數係真因數，淨係需要係因數就得，則係話容許某啲整數直情等於其他整數乘埋再加一，呢種問題喺呢篇文入邊會叫做仿 Znám 問題。
對任何 k，仿 Znám 問題都有一個好簡單嘅解：喺 Sylvester 數列到攞佢頭 k 個數出嚟就得。Sun (1983) 證明對 ，Znám 問題都有最少一個解，佢嘅證明用咗同 Sylvester 數列好似嘅遞歸方法，不過個初始值就唔同。
Znám 問題同埃及分數有關。目前已知揀定一個 k 嘅話，Znám 問題只有有限個解。未知有無一啲淨係用單數嘅解，另外仲有幾個問題嘅答案都係未知嘅。

問題內容
Znám 問題就係想問有邊啲整數組合，佢哋每一個都係「其他整數乘埋再加一」嘅真因數。亦即係話，固定一個 k，有邊啲整數集合，對於每一個標號 i，都整除但係唔等於。
一個相關嘅問題係，喺上邊嘅要求入邊，唔再要求係真因數，只係要求係因數，即係話某個係可以等於。呢條問題喺文獻入邊似乎無正式嘅一個名，喺呢篇文入邊會叫做仿 Znám 問題。任何Znám 問題嘅解都係仿 Znám 問題嘅解，但係掉反轉就唔一定啱。

歷史
Znám 問題係用斯洛伐克數學家 Štefan Znám 命名，佢喺1972年提出呢個問題，但係其實當年好多數學家都諗緊類似嘅問題，例如Barbeau (1971)就諗緊 k=3 情況嘅仿 Znám 問題，Mordell (1973)就獨立於Znám咁搵哂 k ≤ 5 仿 Znám 問題嘅解出嚟，Skula (1975)就證明咗 k<5 Znám 問題係無解嘅，並展示咗k = 5嗰陣，{2, 3, 11, 23, 31}呢一組係解，話係 J. Janák 搵嘅。

2 × 3 × 7 × 47+ 1 =1975, 被 395 整除
k = 4 嘅時候 {2, 3, 7, 43} 喺一個仿解，由 Sylvester 數列嘅頭四項組成。呢四個數每個都可以整除其他三個數乘埋再加一，但係最大嗰個（43）係等於其他三個（2、3、7）乘埋再加一，並唔係真因數，所以，呢組數係仿 Znám 問題嘅解，唔係原本 Znám 問題嘅解。

同埃及分數嘅關係
任何仿 Znám 問題嘅解都可以除以轉換成嘅解，呢度同啲都要係整數；相反，呢啲解都可以整返啲仿 Znám 問題嘅解出嚟。喺現實上，所有已知嘅仿 Znám 問題解其實都符合。
亦即係話，佢哋可以整到數字 1 嘅埃及分數表示出嚟。幾篇引文入邊都有研究呢一條等式，Brenton & Hill (1988)研究呢條等式喺拓樸學入邊嘅應用，可以幫曲面上面嘅奇異點分類，Domaratzki et al. (2005)就將佢應用喺非決定性有限狀態機上面。

解嘅數量
Janák & Skula (1978)證明咗，揀定任何一個 k，解嘅數量都係有限嘅，所以去數每個 k 有幾多個解都係一個研究課題。
Brenton 同 Vasiliu 由 k=5 開始，對細嘅幾個 k 數咗有幾多個解：
2, 5, 18, 96 （OEIS數列A075441）
現時嚟講，k=9 同 10 嘅情況有幾個解計咗出嚟，但係唔知道總共有幾多個解。如果唔固定 k 嘅話，總共係有無窮咁多個解：Cao & Jing (1998)證明咗如果 k ≥ 12 嘅話，就最少有 39 個解，改善咗之前嘅下界（Cao, Liu & Zhang 1987、Sun & Cao 1988)。Sun & Cao (1988)推測解嘅數量會隨住 k 而單調上升。
現時未知存唔存在純單數嘅解。除咗有一組解第一個數係 3 之外，其他解第一個數都係 2。如果解入邊所有數都係質數嘅話，佢哋嘅積就係一個原偽完美數（primary pseudoperfect number）（Butske，Jaje & Mayernik 2000），目前亦都未知呢種解係咪有無限多組。
Zing!

Zing!係香港一座銀座式寫字樓，喺香港島銅鑼灣耀華街38號，27層樓高。
Zonza

Zonza係法國嘅一個市鎮，位置喺南歌斯嘉。
Zicavo

Zicavo係法國嘅一個市鎮，位置喺南歌斯嘉。
Zichyújfalu

Zichyújfalu係一條喺匈牙利東南嘅村莊。
Zigliara

Zigliara係法國嘅一個市鎮，位置喺南歌斯嘉。
Zoo Station

Zoo Station係由美國嘅搖滾樂隊——U2負責唱嘅一首歌。呢首歌喺佢1991年出嘅Achtung Baby專輯入面。喺佢呢份專輯嘅開頭樂入面，「Zoo Station」就係介紹咗佢樂隊嘅新聲、同埋發佈電子打擊樂入面，帶有結他同有人唱嘅多層次失真節奏。同樣，佢嘅歌曲都建議去到發售嘅預期目標同埋新嘅意向。而佢嘅歌曲介紹入面，都帶有打擊樂同埋又彎又滑嘅結他節奏。而呢啲節奏就係為咗俾聽眾話呢個專輯唔係U2最近錄嘅新作品同埋之前啲作品唔係佢哋嘅收官之作。
佛堂角

佛堂角係香港新界清水灣半島最南面一個海角，對岸係南佛堂（東龍洲），中間嘅水道就係佛堂門。
佛坪

佛坪係中國陝西漢中一個縣，總面積1279平方公里，人口3萬。
佛堂洲

佛堂洲，又叫佛頭洲，舊時香港一島，近新界清水灣半島南便，因將軍澳新市鎮填海，同填地相連。島上嘅佛頭洲稅關遺址係法定古蹟。
佛堂門

佛堂門係香港一個海峽，響新界西貢區東南面，北佛堂（大廟灣）同南佛堂（東龍洲，又叫南堂島）之間。
佛堂門古時係廣東水上交通要道之一。南宋慶元六年（1200年），佛堂門起咗個海關，而家重有古稅關遺址。
明朝中葉，廣東沿海有三路巡海備倭官軍，其中嘅中路「自東莞縣南頭城，出佛堂門、十字門、冷水角諸海澳」，佛堂門係其中一個防禦範圍。天啟二年（1622年），荷蘭東印度公司軍艦闖入佛堂門，當時嘅新安縣知縣陶學修帶住軍民將荷蘭人擊退。
北佛堂嘅佛堂門大廟主奉天后，係香港最古老嘅天后廟。
佛塱

佛塱（粵拼：fat6 long5）係中國廣東廣州嘅地名，喺黃埔區龍湖街道東北邊，西靠楓下；南靠埔心；東靠增城福和新安村；北靠從化秋楓峒。
佢雖然係廣州地區一貧困兼落後嘅村莊，但喺廣州市區啲街市賣到周街都係嘅耙齒蘿蔔就喺呢個村入貨。入面嘅園林鷄場村係深圳同港澳等市場嘅緊要家禽供貨源之一。
佛地魔：傳人的起源

《佛地魔：傳人的起源》（英文：Voldemort: Origins of the Heir）係一套英語嘅意大利黑暗奇幻冒險片，嗰條片係一套由粉絲製作嘅非官方《哈利波特》系列電影嘅前傳電影，嗰條片同時亦都係一套由佩札托同埋普雷斯提亞透過眾籌嚟籌措製作經費而成嘅戲，由Tryangle Films做製片商。呢套戲由詹瑪麗亞·佩札托執導，史提方諾·普雷斯提亞做製片人。嗰條片喺2018年1月13號上傳到YouTube俾人免費去睇。

劇情
電影講述咗湯姆·瑞斗嘅崛起之路。官方網站上面寫話：「我哋想知道：乜嘢令到湯姆·瑞斗做咗佛地魔？嗰幾年發生咗啲咩事？小說裡面有啲電影根本無改編到嘅線索。我哋要陳述嘅故事係：黑魔王喺哈利·波特同埋佢第一次敗亡之前嘅崛起。」

角色
湯姆·瑞斗：史提方諾·羅西 飾，後裔四人組嘅其中之一。
葛里莎·麥克雷根：瑪達琳娜·沃卡里 飾，原創角色，葛萊分多嘅後裔，曾經鍾意過少年時代嘅湯姆·瑞斗，喺後裔四人組裡面擔任協調者嘅角色，最後死喺湯姆手上。
維格拉夫·西古德森：安德烈·迪尼西 飾，原創角色，雷文克勞嘅遠親後代，後裔四人組裡面嘅隊長，唯一可以喺少年時代同湯姆交手嘅人，最後死喺湯姆·瑞斗手上。
拉撒路·史密：安德烈·邦方提 飾，原創角色，赫夫帕夫嘅旁系後代，後裔四人組嘅其中之一，好憎湯姆，最後死喺同湯姆·瑞斗嘅決鬥入面。
花奇葩‧史密：蓋索米娜·巴賽提 飾，赫夫帕夫嘅直系後代，拉撒路·史密嘅姑姐，鍾意湯姆·瑞斗，最後死喺湯姆手上。
小葛里莎·麥雷根：奧羅拉·莫羅尼 飾，學生，原創角色。
小維格拉夫·西古德森：安德烈·巴格里奧 飾，學生，原創角色。
馬卡羅夫：阿列西奧·達拉·寇斯塔 飾，原創角色。

製作
劇組嘅成員喺睇咗《混血王子的背叛》之後攞到靈感，仲計劃喺2016年頭開始製作。嗰條片由詹瑪麗亞·佩札托同埋史提方諾·普雷斯提亞去整，佢哋兩個透過眾籌活動去籌措製片經費。2016年7月，攞住《哈利波特》系列電影版權嘅華納兄弟用侵犯版權做理由嚟提出訴訟，募資活動被迫中止咗。雙方後嚟達成和解，佢嘅前提係《佛地魔：傳人的起源》唔可以成為一套有營利性質嘅戲。
《佛地魔：傳人的起源》由史提方諾·普雷斯提亞譜寫配樂，而米歇爾·普里負責揸機。《佛地魔：傳人的起源》嘅製片商係Tryangle Films。

發布
《佛地魔：傳人的起源》嘅第一條預告片喺2017年6月喺YouTube上面放出嚟，而最終預告片就喺12月發布。完整版電影喺2018年1月13日喺YouTube上發布，截止至2021年11月25號已經有超過1,794萬次觀看。
伊士各站

伊士各站（英文：Eastcote tube station）係英國倫敦地下鐵大都會綫同皮卡迪利綫嘅車站，屬第5收費區，喺大倫敦希靈登區。
伊多文維基百科

伊多文維基百科係一個非牟利網站，維基百科嘅伊多文版，由維基媒體基金會運行。
伊多語

伊多文（Ido），又叫伊多語、伊多話，係由世界文改良嘅人造語文，大約200人用緊。
伊夫堡

伊夫堡（法文：Château d'If）係法國馬賽弗留利群島嘅一座城堡，因為大仲馬小說《基度山恩仇記》場景而令呢座城堡出名，而城堡位置嘅島亦都叫伊夫島。
伊奇克里亞車臣共和國

伊奇克里亞車臣共和國（英文：The Chechen Republic of Ichkeria；，讀音：/ɪtʃˈkɛriə/ ITCH-kerr-EE-ə；車臣文：Нохчийн Республик Ичкери；俄文：Чеченская Республика Ичкерия，拉丁化：Chechenskaya Respublika Ichkeriya; 縮寫係「ChRI」或者「CRI」）， 簡稱叫伊奇克里亞（Ichkeria），又叫車臣（Chechnya），係一個事實上嘅國家（de facto state），喺1991年至2000年控制咗大部分前車臣-印古什蘇維埃社會主義自治共和國（Checheno-Ingush ASSR），自此之後一直係流亡政府。
1994-1996年嘅第一次車臣戰爭，車臣分離主義者贏咗。 喺1996年從俄羅斯手中實現咗事實上嘅獨立之後， 綁架同幫派之間嘅暴力一直困擾住呢個地區，而政府亦都無能力控制局面 。 喺1997年11月，車臣宣布成為伊斯蘭共和國。 。喺1999年8月開始嘅第二次車臣戰爭，伊奇克里亞政府敗退，之後喺2000年俾俄羅斯強行吞併，變成係俄羅斯中央政府控制嘅地方。之後冇幾耐就發生咗叛亂，經過幾年嘅衝突，喺2009年4月衝突正式結束。 喺2000年俄羅斯強行吞併車臣之後，伊奇克里亞政府流亡海外，一直到依家。
1991年9月至10月，杜達耶夫（Dudayev）嘅支持者喺車臣革命中取得車臣嘅政權。杜達耶夫隨後當選為車臣總統，喺呢個新職位上，佢宣布車臣從俄羅斯獨立出嚟。呢個舉動受到格魯吉亞總統 Zviad Gamsakhurdia 嘅歡迎。
Gamsakhurdia 係第一個祝賀杜達耶夫勝利嘅人之一，並出席咗佢喺格羅茲尼嘅總統就職典禮。 雖然車臣冇得到國際社會嘅支持，但係佢得到咗格魯吉亞嘅支持同關注，格魯吉亞成為咗佢唯一嘅一個唔受莫斯科控制嘅外界門戶。Gamsakhurdia 同杜達耶夫之間嘅密切關係令到俄羅斯官員，包括 Alexander Rutskoy，指責格魯吉亞「喺［車臣自治］共和國煽動動盪」。喺2022年10月，烏克蘭最高拉達（Ukrainian Verkhovna Rada）投票承認伊奇克里亞車臣共和國俾俄羅斯「暫時佔領」。
伊塞克湖

伊塞克湖（吉爾吉斯文：Ысык-Көл）係吉爾吉斯西北部一個湖，有6,236平方公里大。
伊士劍橋

伊士劍橋（英文：East Cambridgeshire）係英國一個非都市區，屬於劍橋郡，人口約87,300。
伊士赫福

伊士赫福（英文：East Hertfordshire）係英國一個非都市區，屬於赫福郡，人口約144,700。
伊夫林

伊夫林（法文：Yvelines）係法國法蘭西島其中一個省，編號78，首府凡爾賽。
伊奧勞斯

伊奧勞斯（希臘文：Ἰόλαος；英文：Iólaos）係希臘神話入面半神英雄海格力斯嘅侄仔，曾經喺海格力斯誅殺九頭龍嗰陣幫海格力斯手。
何俊軒

何俊軒（英文：Ho Chun Hin，1975年2月27號—），原名何仲偉，係前香港無綫電視部頭合約藝員。初時係特約藝員，經常出現喺港台劇集及教育電視。2002年開始拍電視劇，2010年同圈外女友拉埋天窗。比較出名嘅演出包括2014年《叛逃》嘅歐大軍，《怒火街頭》系列嘅警察阿輝同埋《飛虎》系列嘅胡力全（《飛虎II》戲份比較多）。

政治立場同爭議
喺香港反送中運動期間，超過2百萬人以唔同形式參與，當中包括要求獨立調查警察喺民眾期間期間嘅執法爭議。不過，佢就曾經拍片高調支持警察，又叫香港警察加油，結果遭到屋企人同朋友嘅疏離同割裂。佢之後話，香港帶畀佢恐懼同驚恐，又呼籲香港人北上發展。佢自己之後喺中國內地發展事業，喺自己社交網站不時歌頌中國政權，又曾經張貼自己同中共黨標口號嘅合照。
何佳樂

何佳樂（1992年12月23號—），係中國男歌手、音樂製作人。
何俊亨

何俊亨，香港親中派政治人，2023年香港區議會選舉後被政府委任做區議員。
何來

何來（英文名：Loy Ho，1965年—）係香港保育團體本土行動嘅主持人，香港獨立媒體常客，因為積極參與2006年保留舊中環天星碼頭事件同2007年保留皇后碼頭事件而出名。佢正職報稱係表演藝術創作人，係劇團「初生之犢」及《大嶼報》嘅創辦人，曾經響MyRadio網站開咪，反對香港政府行政暴力，主張爭取香港都市發展要由人民作主。
響2006年保留舊中環天星碼頭事件衝突中，何來曾經用刀𠝹爛地盤圍幕，事後刑事毀壞罪成，上訴亦被駁回。而響2007年保留皇后碼頭事件中，佢同朱凱迪申請司法覆核，要求阻止政府清拆皇后碼頭，但係敗訴。
2007年，何來出戰2007年香港區議會選舉觀龍選區 ，結果大比數輸畀民建聯副主席葉國謙。另外，佢亦參選2007年香港立法會港島選區補選，同前政務司司長陳方安生、前保安局長葉劉淑儀等等7名候選人爭個立法會議席，亦一樣爭輸。
一個中國

一個中國即係話「呢個世界只係得一個中國」，不過控制住中國大陸嘅中華人民共和國政府同控制住台灣嘅中華民國政府雙方都有唔同解釋，亦即係一中各表。中華人民共和國話「一個中國即係中華人民共和國」；中華民國就話「一個中國即係中華民國」。但係其他國家因為多數都同中華人民共和國建交，所以多數認同「一個中國即係中華人民共和國」，佢哋口中「支持一個中國原則」，意思其實即係只承認中華人民共和國。另外，中華民國自從民進黨執政後，開始放棄「一個中國即係中華民國」嘅原則，認為「台灣」同「中國」係兩個唔同國家，亦即係一邊一國。
一件頭

一件頭（粵拼：jat1 gin6 tau4*2）係種游水衫，通常女人着，一件過遮住上身同下身，比起比堅尼遮多咗心口對上同腰腹位。呢件嘢喺出比堅尼、兩件頭同埋游水褲之前係最先有嘅游水衫。
而家嘅一件頭係有膊帶兼冇袖、連身嘅女式游水衫同埋緊身式嘅游水衫。同好早以前嘅游水衫唔同嘅係，一件頭並冇遮住背脊地方到身體，重有窄嘅胸罩上面嘅膊頭位凈係得兩條帶沊響度。成件嘢好似坦克裝（英文：maillot）噉，都係冇袖嘅緊身裝或全身連體衫褲噉。另外，法式嘅一件頭係另外一種特殊嘅一件頭。
最近，運動型游水裝用咗好多唔同嘅膊帶品種，包括咗飛型、競賽型同快型。而且大多數都係畀其它運動員着嘅。呢啲類似品種喺市面上都有得賣。
另外一種比較新嘅一件頭係外殼體品種，個樣係緊身裝同沖浪衫嘅混合版，佢幾乎冚嗮成身同手腳咁滯。雖然喺倫理嚟講，好似冇點腳踏實地嘅感覺，但係佢降低咗喺游水嗰時，水對游水裝嘅摩擦力。呢種一件頭係用咗高科技嘅質地材料嚟降低水對人游緊水嗰時嘅阻力。就好似近幾年出嘅鯊魚皮或魚皮品種嘅一件頭。
一個人在途上

《一個人在途上》係香港歌手倫永亮嘅唱片，喺1993年12月10日推出。
一個人的Tomorrow

《一個人的Tomorrow》係臺灣歌手吳克群發行嘅第一張國語專輯，喺2000年11月23號開始發行販售。
吳克群喺MTV所舉辦「新聲鬥陣賽」活動入面獲得第六名成績，並喺21歲嘅時候發行個人首張專輯，但發片後就開始沉寂，曾有一個月時間裡面沒有通告，為此佢花咗兩年時間研習出創作歌曲《學不會》，收錄喺下張專輯入面，從此吳克群就展開創作音樂劇路程。
一位呀唔該

一位呀唔該（英文：I am Single / One Person Please）係香港商業電台叱咤903嘅實驗性質節目，連埋廣告每集係六十分鐘。主持係阿正。喺2018年9月29號到2019年5月18號星期六晚八點至九點播放，2019年5月25號到7月6號星期六下晝四點至五點播放，2019年7月8開始星期六下晝四點半至六點播放，2019年7月8號至2020年10月2號逢星期一至五下晝四點半至六點播出。2020年10月5號到2021年9月17號：逢星期一至五下晝五點至六點播出。節目播放一啲一個人做嘅嘢。節目開播之前曾經喺集雜志嘅《309咤叱 - 偷聽DEMO》環節播出過。喺週末時代，每一集完結嗰陣都會以Tatiana Manaois嘅B.O.M.O.做完場曲，到星期一至五時代一段時期之後喺大部份日子節目完結嗰陣都會播出由Fika Fika x Zpecial唱嘅《正歌》做完場曲。喺週日嘅第二個星期開始，就加咗阿正同埋李拾壹合唱嘅《單身有幸》做主題曲。
喺2019年7月改時間之餘，呢個節目嘅啲環節係由早Junior!嗰度轉過嚟嘅，好似《痴女正傳》咁。喺2019年7月15號起，主題曲同埋報天氣音樂就改咗，由阿正同埋李拾壹一齊做同唱嘅。

Facebook專頁
同名嘅專頁喺2017年2月14號開設，對象係重係一個人嘅人。

現時環節
一個人挑戰
每集會做一啲各式唔同嘅挑戰，有陣時會拆開幾集播出。2020年10月至2021年2月19號逢星期五播出，2021年2月22號至2021年9月13號逢星期一播出。
男神請留胃置給我
一個專訪男神嘅環節，請佢啲住家嘢食同阿正分享一吓，喺2020年10月至2021年2月17號起逢星期三播出，2021年2月23號至2021年9月14號逢星期二播出。
痴女正傳
講一個黑暗組織話事人搵男朋友嘅故事，但佢最後都被哈姆太郎食咗。環節繼承自早！Junior，2020年10月至2021年2月15號逢星期一播出，2021年2月24號至2021年9月15號逢星期三播出。角色有：
黑暗組織話事人 - 最強痴女（阿正聲演）
男朋友 - 每一集有唔同嘅男朋友（梁子聲演）
哈姆太郎 - 又叫做『哈仔』，一講佢嘅全名就會食咗個痴女嘅男朋友
管家 - 2020年10月5號起新加入嘅角色，口頭禪係有嗰句講嗰句（阿強聲演）
勤仔 - 2020年12月8號重新加入嘅Part-time角色（胡迪聲演）
喺呢個節目嘅呢個環節完咗之後，亦都透路出呢個環節將會帶埋過去Bad Girl佬嘅節目入面。
女人101
講返主持阿正搵啲嘉賓上嚟講做女人嘅心得，2021年2月25號至2021年9月16號逢星期四播出。
903冠軍歌專業粉絲
一個訪問上週903專業推介冠軍歌嘅歌手，幫佢哋做返一啲宣傳，2021年2月26號至2021年9月17號逢星期五播出。
Mean姐Speaking
講Office admin Mean姐喺Office嘅返工點滴，喺2020年10月起逢星期一至四播出，2021年2月尾開始逢星期二至五播出。

過往環節
一人前
講述一人食嘢嘅事情 （星期六時段）
特別投訴蓮...姐
講蓮姐喺Office嘅返工點滴，喺2019年7月到2020年1月播出。
痴女正選
講每一集阿正心中嘅男神，喺2019年7月到2020年9月嘅星期一播出。
商台裡員工
講喺商台裏面唔同人員嘅大小事情，喺2019年7月到2020年5月嘅星期二播出。
正媽·正嗎
環節講到阿正同埋正媽嘅互動內容。初期以試驗形式播出，2020年3月2020年5月嘅星期三暫代《52週派台計劃》，之後就變咗做常註環節，2020年5月至2021年2月16號逢星期二播出。
52週派台計劃
每週一首派台歌，播到一啲派台歌，2019年7月到2020年9月嘅星期三播出。成員包括：
正姐
善良子
Legend哥
渡邊焌
派台歌劇院／阿正歌劇院
一套廣播劇，有20集嘅《搭枱呀唔該》系列，跟住就播咗呢個系列嘅外傳，之後就以單元劇播出。每集都會最近期嘅派台歌，至2021年2月18號逢星期四播出。當中嘅《派台歌劇院》環節仲會喺梁子力學節目之中重播。
阿正啡's Club
阿正用呢段時間去講返聽眾嗰啲來信，喺2019年7月到2020年9月嘅星期五播出。
一係有一係冇定律

一係有一係冇定律（all-or-none law）係神經科學上嘅一條定律。呢條定律講嘅係，如果有一粒神經細胞要產生動作電位，佢就一定要完成嗮成個動作電位，唔會話中途停咗得半個，又或者一個得一半大細嘅動作電位－動作電位呢家嘢一係有一係冇，冇話得半個。
一個中國，各自表述

「一個中國，各自表述」，簡稱「一中各表」，係海峽兩岸關係嘅一種論述，意思係話中華民國同中華人民共和國雙方都同意世界上只有一個「中國」，但係「中國」代表嘅內涵，雙方都可以有唔同嘅解釋。呢個講法首先由國民黨代表喺1992年香港會談嗰陣提出，嗰時共產黨代表並唔接受，堅持「一個中國即係中華人民共和國」嘅原則。
一個人去旅行

《一個人去旅行》（英文：Solo Road Trip）係香港電視廣播有限公司嘅遊埠節目，由YouTuber Ming仔做主持，喺2020年3月2號到3月13號香港時間逢禮拜一到五22:30到23:00喺翡翠台播。節目主持會一個人去英格蘭、蘇格蘭、北愛爾蘭遊埠。
一個人生活

《一個人生活》（英文：I Live Alone）係范文芳喺臺灣發行嘅第一張專輯，發行日期係1997年9月12號。
保良局賽馬會大棠渡假村

保良局賽馬會大棠渡假村係香港一個宿營營地，喺新界元朗區大棠，1994年啟用，由保良局管理。
保良局陳區碧茵頤養院

保良局陳區碧茵頤養院（Po Leung Kuk Chan Au Big Yan Home for the Elderly）喺香港島石塘咀卑路乍街12號，而家由保良局使用。頤養院原本係西區消防局，目前已被評為香港二級歷史建築。

史
該建築喺1923年起，由當時嘅潔淨局管理。當時嘅地下同地庫係堅尼地城消防局，有10個消防員駐守，並設有一個電動水泵。其餘嘅層數就係潔淨局職員宿舍。1937年，消防局改叫做西區消防局。1950年，市政總署接管成座樓，大部份地方仍然做職員宿舍，並喺1951年至1976年撥出空間畀市政總署嘅職工總會開辦小學。1986年，大樓交畀社會福利署接管，並喺1991年以特惠租金，將大樓租畀保良局開辦安老院，即係保良局陳區碧茵頤養院。

建築
前西區消防局樓高四層，用磚塊砌成。佢嘅外牆對稱工整，外觀典雅。所有窗門裝有百葉簾。
保良局陳麗玲（百周年）學校

保良局陳麗玲（百周年）學校（英文：Po Leung Kuk Anita L. L. Chan (Centenary) School）係香港一間中度智障特殊學校，位於九龍土瓜灣浙江街15號。

學校設施
課室9間，禮堂、陶藝室、音樂兼舞蹈室、體育室、小賣部、科技與生活室、設計與科技室、言語治療室、輔導室、護理室、課程室、多媒體電腦室、電腦室、感官肌能室、玩具圖書室、家長資源室、多用途室等，小花園、戶外籃球場。

小學
語文、常識、數學、自理、成長課、資訊科技、感知肌能、音樂、體育、視覺藝術。

初中
語文、常識、數學、自理、成長課、資訊科技、音樂、體育、視覺藝術、陶藝、社交及生活技能訓練、設計與科技、科技與生活、實用技能。

高中
通識、語文、數學三個核心科目、四個選修科目（科技與生活、視覺藝術、設計與應用科技通資訊及通訊科技）同其他學習經歷組成。
保良局賽馬會北潭涌度假營

保良局賽馬會北潭涌度假營係香港一個宿營營地，喺新界西貢區北潭涌，1979年啟用，由保良局管理。

名
營地初頭叫保良局北潭涌渡假營，2010年獲冠名做保良局羅傑承北潭涌渡假營，約莫2010年代中再改用而家個名。
保良局陳百強伉儷青衣學校

保良局陳百強伉儷青衣學校（英文：Po Leung Kuk Mr. & Mrs. Chan Pak Keung Tsing Yi School）係香港一間嚴重智障特殊學校，位於新界青衣青芊街2號。

軼事
對於“保良局陳百強伉儷青衣學校”呢個名，曾經有人以為“保良局陳百強伉儷青衣學校”嘅“陳百強”三個字講緊香港歌手陳百強。其實香港歌手陳百強終身未結婚，冠名贊助人陳百強其實係一位建築師。

學校設施
課室外、水療室、多功能感官室、園藝治療感官花園、體能園地、感覺統合室、健步廊、家居室、視覺藝術室、模擬工場、購物街、禮堂、物理治療室、職業治療室、言語治療室、活動室、電腦室、音樂室、圖書館、輔導室、飯堂、學生宿舍、護理室、有蓋操場、禮堂。
保良局黃永樹小學

保良局黃永樹小學（英文：Po Leung Kuk Wong Wing Shu Primary School，簡稱PLKWWS）係香港西貢區一間全日制津貼小學，位於將軍澳唐賢街2號。前名係保良局陸慶濤小學下午校，1999年先搬去依家唐賢街嘅校舍。現任校監係呂鈞堯先生，校長係陳瑞良先生。

概要
泳池入口
全校一共三十班，小一至小六每級五班。學生人數大約七百幾人，開辦科目有中文、英文、數學、常識、普通話、音樂、體育、視覺藝術、電腦、德育同圖書。喺2004年起咗遊泳池。2021-22年度教師人數56人，其中54人係核准編制。校訓係愛敬勤誠。

港鐵
將軍澳站B出口，右轉行一條街，「打斜」過馬路，經過隔籬將軍澳天主教小學就到。
保蓮·范尼耶

保蓮·范尼耶（英文/法文：Pauline Vanier；1898年3月28號—1991年3月23號）係加拿大政治人物同慈善家，加拿大第19任總督佐治·范尼耶個太太。
信

信係寫低嘅說話，大部份都帶有訊息同特定目的，由一個人、組織、機構寫低咗，傳畀第二個嘅。信一般來講係傳畀遠方嘅人。響有打字機同電腦之前，信都係用手寫。響有郵局同郵票之前，信係用白鴿黎傳送。時至今日，信通常係公司發畀大量嘅人，而佢地又用唔到電郵。有時都會叫啲個樣似信嘅電郵做信。信有好耐歷史，古埃及人同蘇默人已經寫信。基督敎聖經甚至將信結集成書，叫做書信集。

種類
公函：公事上嘅書信。
情信：寫畀鍾意嘅人表達自己愛意嘅信。
家書：由外地寫畀屋企嘅信。
投訴信
辭職信
恐嚇信
請假信
解僱信：俾人炒魷收到嘅信。
應徵/求職信
打單信：有要脅成份嘅信。
回信：對人寫嚟嘅信嘅回覆。
誡子書：中國歷代名人寫信勸仔女、後輩嘅信。
連鎖信（Chain letter）。

相關
教人寫信嘅課堂叫「信摘」。已前嘅人唔識字，專幫人寫信嘅，佢「寫信先生」。
俠盜獵車手III

《俠盜獵車手III》（英文全名：Grand Theft Auto III，通稱GTA III）係開放世界動作冒險電子遊戲俠盜獵車手系列嘅第3個主線系列作品，2001年推出。
俠盜獵車手

《俠盜獵車手》（英文全名：Grand Theft Auto，通稱GTA）係開放世界動作冒險電子遊戲俠盜獵車手系列嘅第1個主線系列作品，1997年推出。